شەفەق نیوز/ دەزگای فریاکەفتن نەرویج، خەوەردا ک فڕۆکەیگ سەربازی ئەمریکی، چوار کەس لە تیمەیلی لەناو بۊی، لەمەوقەی بەشداریکردنی لە راهێنان هاوپەیمان باکوور ئەتلەسی، کەفتە خوار.
دەزگای "ئێچ ئار ئێس" لە بەیاننامیگ وت: فڕۆکە ئەمریکیەگە لە چین ئۆسبری،  لە باکوور نەرویج،  لەناو کەشەوهەوای بەدیگ گوما بۊی.
تیمەگەی ک  چوار کەس بۊین، لەناو راهێنان "گۆڵد ریسبۆنس" سەربازی وەگەرد نزیکەی ٣٠ هەزار سەرباز لە دەوڵەتەیل ناتۆ وەگەر سوید و فینلەندا بەشداری کردن.
بەیاننامەگە وتیش: ئەندامەیل رزگارکردن لەمەوقەی مینەکردن لە ئاسمانەو،  نشانەیل فڕۆکەگە لەناوچەگە پەیا کردن، باوجی کەشوهەواگە فرە گەن بۊی، ک توانای داوەزین نەیاشتن.
وتیش: تیمەیل فریاکەفتن و پۆلیس رۊی وەرەو ئەو ناوچە کەن.
لەلای خوەییش، سوپای ئەمریکا دووپات کرد ک فڕۆکەیگ سەروە هێزەیل پیادەی دەریاوانی کەفتە وەر رۊداویگ لەمەوقەی راهێنان لە نەرویج.
